paragraph_text: Prema Einsteinovoj teoriji relativnosti, međutim, mora se pri svakoj kemijskoj reakciji dio ukupne mase m reaktanata pretvoriti u energiju E kemijske reakcije prema relaciji: E = mc<sup>2</sup>, gdje je c brzina svjetlosti (2,997925• 10<sup>8</sup>ms<sup> -1</sup>). Odatle slijedi da bi točnost vaganja morala biti najmanje 1:10<sup>10</sup> da bi se ustanovio gubitak mase koja se pretvorila u reakcijsku energiju. Ako je reakcijski sustav zatvoren, zakon o održanju mase vrijedi općenito, jer su mase i energije u zatvorenom sustavu uvijek konstantne.